CELEX: 32021D1910
Language: et
Date: 2021-11-04 00:00:00
Title: Nõukogu rakendusotsus (ÜVJP) 2021/1910, 4. november 2021, millega rakendatakse otsust (ÜVJP) 2015/1333 piiravate meetmete kohta seoses olukorraga Liibüas

4.11.2021   
               
               
                  ET
               
               
                  Euroopa Liidu Teataja
               
               
                  LI 389/3
               
            
         NÕUKOGU RAKENDUSOTSUS (ÜVJP) 2021/1910,
         4. november 2021,
         millega rakendatakse otsust (ÜVJP) 2015/1333 piiravate meetmete kohta seoses olukorraga Liibüas
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 31 lõiget 2,
         võttes arvesse nõukogu 31. juuli 2015. aasta otsust (ÜVJP) 2015/1333 piiravate meetmete kohta seoses olukorraga Liibüas ja millega tunnistatakse kehtetuks otsus 2011/137/ÜVJP, (1) eriti selle artikli 13 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 31. juulil 2015 vastu otsuse (ÜVJP) 2015/1333.
                  
               
                     (2)
                  
                  
                     ÜRO Julgeolekunõukogu resolutsiooni 1970 (2011) alusel loodud ÜRO Julgeolekunõukogu komitee lisas 25. oktoobril 2021 ühe isiku selliste isikute ja üksuste loetellu, kelle suhtes kohaldatakse piiravaid meetmeid.
                  
               
                     (3)
                  
                  
                     Otsuse (ÜVJP) 2015/1333 I ja III lisa tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse (ÜVJP) 2015/1333 I ja III lisa muudetakse vastavalt käesoleva otsuse lisale.
         
         
            Artikkel 2
            Käesolev otsus jõustub selle Euroopa Liidu Teatajas avaldamise päeval.
         
         
            Brüssel, 4. november 2021
            
               
                  Nõukogu nimel
               
               
                  eesistuja
               
               G. DOVŽAN
            
         
         
            (1)  ELT L 206, 1.8.2015, lk 34.
      
      
         
            LISA
            Otsuse (ÜVJP) 2015/1333 I ja III lisas esitatud loetellu lisatakse järgmine isik:
            
               „29. Nimi: 1: Osama 2: Al Kuni 3: Ibrahim 4: andmed puuduvad
               
               
                  Auaste: Zawiyah’s asuva Al Nasri kinnipidamiskeskuse juht Ametikoht: andmed puuduvad Sünniaeg: 4. aprill 1976Sünnikoht: Tripoli, Liibüa Kontrollitud varjunimi: a) Osama Milad b) Osama al-Milad c) Osama Zawiya d) Osama Zawiyah e) Osama al Kuni Kontrollimata varjunimi: andmed puuduvad Kodakondsus: Liibüa Passi nr: andmed puuduvad Riiklik isikukood: andmed puuduvad Aadress: Zawiyah, Liibüa Loetellu kandmise kuupäev: 25. oktoober 2021Muu teave: Al Nasri kinnipidamiskeskuse de facto juhina on asjaomane isik otseselt ja/või alluvate kaudu osalenud tegevuses, millega rikutakse kohaldatavat rahvusvahelist inimõigustealast õigust, või tegevuses, mis kujutab endast inimõiguste rikkumist Liibüas, või toetanud seda tegevust. Asjaomane isik on tegutsenud kahe loetellu kantud isiku, nimelt Zawiyah’ võrgustiku inimkaubandusega tihedalt seotud Mohamed Kashlafi (LYi.025) ja Abdulrahman al Miladi (LYi.026) huvides, nimel või juhtimisel. Loetellu kantud resolutsiooni 1970 punktide 15 ja 17 alusel (reisikeeld, vara külmutamine).
               Loetellu kantud resolutsiooni 2213 (2015) punkti 11 alapunktide a ja f alusel; resolutsiooni 2441 (2018) punkti 11 alusel.
               
                  Lisateave
               
               Al Nasri kinnipidamiskeskuse de facto juhina on asjaomane isik otseselt ja/või alluvate kaudu osalenud tegevuses, millega rikutakse kohaldatavat rahvusvahelist inimõigustealast õigust, või tegevuses, mis kujutab endast inimõiguste rikkumist Liibüas, või toetanud seda tegevust. Asjaomane isik on tegutsenud kahe loetellu kantud isiku, nimelt Zawiyah’ võrgustiku inimkaubandusega tihedalt seotud Mohamed Kashlafi (LYi.025) ja Abdulrahman al Miladi (LYi.026) huvides, nimel või juhtimisel. Zawiyah’s asuvat Al Nasri kinnipidamiskeskust on juba aastaid mainitud avalikes ja konfidentsiaalsetes raportides, milles kirjeldatakse rändajate ja varjupaigataotlejate rasket olukorda Liibüas, sealhulgas piinamist, seksuaalset ja soolist vägivalda ning inimkaubandust. Humanitaarorganisatsioonid ja inimkaubanduse ohvrid on järjekindlalt tuvastanud, et asjaomane isik on kinnipidamiskeskuse de facto juht. Kolmele Al Nasri kinnipidamiskeskuses töötanud isikule mõisteti vanglakaristus rändajate piinamise eest kinnipidamiskeskuses.“